b'\n_START_ARTICLE_\nPetteri Punakuono (kappale)\n_START_PARAGRAPH_\n\xe2\x80\x9dPetteri Punakuono\xe2\x80\x9d (engl. Rudolph the Red-Nosed Reindeer) on Johnny Marksin vuonna 1949 s\xc3\xa4velt\xc3\xa4m\xc3\xa4 ja sanoittama joululaulu. Suomenkieliset sanat kirjoitti Sauvo Puhtila. Kappaleen tunnetuin esitt\xc3\xa4j\xc3\xa4 on yhdysvaltalainen laulaja Gene Autry, jonka nauhoitusta on myyty yli 50 miljoonaa kappaletta. T\xc3\xa4m\xc3\xa4 tekee \xe2\x80\x9dPetteri Punakuonosta\xe2\x80\x9d maailmanlaajuisesti toiseksi myydyimm\xc3\xa4n joululaulusinglen Bing Crosbyn \xe2\x80\x9dWhite Christmasin\xe2\x80\x9d j\xc3\xa4lkeen. Suomeksi kappaleen ovat \xc3\xa4\xc3\xa4nitt\xc3\xa4neet Olavi Virta, Laila Kinnunen ja lukuisat muut artistit._NEWLINE_Laulun sanoituksessa kerrotaan Joulupukin reke\xc3\xa4 vet\xc3\xa4v\xc3\xa4st\xc3\xa4 punakuonoisesta porosta nimelt\xc3\xa4 Petteri Punakuono.'